Foto: Reuters «Al-Qoida» terrorchilik tashkiloti IShID muvaffaqiyatsizlikka uchragani tufayli Yevropaning bir qator mamlakatlarida teraktlar sodir etishni rejalashtirgan. Times nashri xabariga ko‘ra, asosiy nishonda Buyuk Britaniya turibdi. Nashr ma’lumotiga ko‘ra, «Jyebhat an-Nusra» («Al-Qoida»ning qanoti) IShIDning mavqei yomonlashuvi fonida faollashmoqda. Buyuk Britaniya mudofaa vaziri Maykl Fellonning aytishicha, «Jyebhat Fath ash-Shom» nomi bilan ham ataladigan bu tashkilot Yevropaga tahdid sola oladigan holatda emas. Nashrning xabar qilishicha esa, guruh rahbarlari hozirda hujum rejasini tuzib chiqishmoqda. Qayd etish kerakki, «Al-Qoida»ning sobiq rahnamosi Usama bin Lodinning o‘g‘li Hamza keyingi vaqtda jangarilar orasida nufuzga ega bo‘lmoqda va bir necha marta videomurojaat bilan chiqmoqda.